LMTA Klaipėdos fakulteto Šokio katedra

Šokio katedra – Lietuvos muzikos ir teatro akademijos Klaipėdos fakulteto  katedra.

Istorija 
Įkurta 1967 m. tuometiniame Vilniaus pedagoginio instituto Muzikos fakultete. 1971 m. rudenį buvo perkelta į Klaipėdoje steigiamą Šiaulių pedagoginio instituto Muzikos fakultetą, kuris vėliau priklausė Vilniaus konservatorijai, paskui – Lietuvos muzikos akademijai, 1995 m. buvo prijungtas prie Klaipėdos universiteto (Menų akademija), o nuo 2018 m. Lietuvos muzikos ir teatro akademijos Klaipėdos fakultetas.

Katedros vadovai:
 1967–1990 m. katedros įkūrėjas prof. emer. Juozas Gudavičius
 1990–1997 m. lekt. J.Januška;
 1997–2010 m. doc. Tulija Zinčiukienė
 2010-2016 m.  doc. Violeta Milvydienė
nuo 2016 m. vedėjo pareigas vykdo prof. dr. Vidmantas Mačiulskis

Meninė ir mokslinė veikla 
2011–2018 mokslo metais šokio katedra kuruoja dvi studijų programas:
 pirmosios pakopos Šokio subkultūros (pramoginis, tautinis performatyvus šokis) (bakalauro – nuolatinių, 4 metų trukmės)
 antrosios pakopos (magistrantūros – nuo 2006 m., 1,5 m. trukmės) 2018 m. magistrantūros programa buvo uždaryta.
Rengiama nauja magistrantūros programa (planuojama 2020 m.).

Katedroje veikia meniniai kolektyvai:
 tautinio šokio kolektyvas „Vėtrungė“ (vadovas lekt. Darius Berulis)
 istorinio šokio kolektyvas „Saltanda“ (vadovė doc. Violeta Milvydienė)
 modernaus šiuolaikinio šokio grupė „In Signum“ (vadovė prof. Agnija Šeiko)

Šokio katedros iniciatyva nuo 2001 m. Klaipėdoje vyksta tautinių šokių kolektyvų ir ansamblių festivalis-konkursas „Klumpakojis“.

1967–2010 m. šokio studijas baigė 51 bakalaurų laidos (965 studentai), 11 magistrantų laidų (42 studentų), 1 neakivaizdininkų laida (17 studentų) – viso 982 absolventai. 2023 mokslo metais Šokio katedroje studijuoja 31 studentas.

Katedroje veikiantys  kabinetai:
 Metodinis kabinetas. Jo sudėtyje – prof. Juozo Lingio biblioteka. Kabinete sukaupta apie 10000 knygų, nemaža jų dalis – vertingi leidiniai ir rankraščiai, dovanoti žymių Lietuvos choreografų – prof. Juozo Lingio, Kazio Motūzos, Kazio Poškaičio, D.Subatnikienės, Marijos Vaitulevičiūtės, taip pat išeivijos šokių kolektyvų vadovų – Liudo Sagio, Genovaitės Dumčiūtės-Breichmanienės ir kitų asmeniniai archyvai. 2001 m. rudenį savo biblioteką padovanojo katedros įkūrėjas ir ilgametis jos vedėjas prof. emer. Juozas Gudavičius.
 Etnografijos kabinetas, kuriame sukaupta per 5000 aprašų – liaudies ratelių, žaidimų, šokių – naudojamų studentų ir pedagogų kūrybiniuose darbuose.
 Techninių priemonių kabinetas.  Sukaupta choreografinė vaizdo ir garso medžiaga, fondai pildomi naujais įrašais.

Darbuotojai 
Šokio katedroje dirba: prof. dr. Vidmantas Mačiulskis, prof. Agnija Šeiko, prof. dr. Gediminas Karoblis, doc.Violeta Milvydienė, doc. Alvydas Soraka, doc. Sandra Žilinskienė, doc. Aušra Krasauskaitė-Berulė, lekt. Darius Berulis, lekt. Inga Kuznecova, lekt. Diana Mockuvienė, lekt. Daiva Palubinskaitė, lekt. M. Kūra.

Choreografija Lietuvoje
Aukštųjų mokyklų katedros
Lietuvos muzikos ir teatro akademija